Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Olen Glory Backman ja tere tulemast vaatama me saadet!
Jumal ütleb oma Sõnas apostel Peetruse kaudu:
"Kiidetud olgu Jumal ja meie Issanda Jeesuse Kristuse Isa,
kes meid on taevast õnnistanud
kõige vaimuliku õnnistusega Kristuses."
Kas pole imeline, et oleme õnnistatud?
Me ei pea enam paluma, et Jumal õnnistaks meid,
vaid me oleme juba õnnistatud.
Kas pole?
Me oleme õnnistatud Kristuses.
Oleme saanud osa vaimulikust õnnistusest Kristuses
ja me kuulume Talle.
Me saime osa Isa loomusest, kui saime Jeesuse omaks
ja me elame vaimselt uues seisus oma uuestisündinud minaga.
See uuestisündinud mina ehk vaim on tegelikult originaalversioon meist.
Mul on sulle täna häid uudiseid.
Tahaksin alustuseks tuua au Jumalale
ja rääkida prohvetlikust konverentsist "Avatud taevas",
mis toimus Helsingis.
Selle kohta on tulnud nii palju head tagasisidet.
Inimesed said uuendatud jne.
Üks proua ütles, et ta oli käinud ühel magnetograafilisel peauuringul
ega saanud sealt poolteist nädalat mingit vastust.
Kuid siis läks sinna konverentsile ja koges täit värskendust oma usuelus
ning sai ühtlasi ka täiesti terveks.
Mõni õhtu tagasi sain E-kirja ühelt teiselt naiselt,
kes oli ka käinud seal konverentsil.
Arstid ei andnud talle mingit lootust paraneda oma puusavaludest.
Seal puusas olid toimunud mingit muutused,
mille osas arstid ei saanud enam kuidagi aidata.
Puus ise aga põhjustas naisele tugevat valu ja vaeva,
mille all ta oli kannatanud pikki aastaid.
Siis aga tuli ta sinna konverentsile, olles seal nii reedel kui laupäeval,
kuniks sai korraga laupäeval üks-kaks terveks,
ilma, et keegi oleks ta eest palvetanudki.
Kuid ta oli lugenud pastor Chris Oyakhilome päevasõnast
tolle laupäeva-hommikust vaimulikku mõtet,
uskudes, et see sõna vastab tõele.
Nii otsustas ta ka uskuda, et ta on terve
ja nii saigi ta seal konverentsil terveks.
Ta lihtsalt märkas korraga, et kogu valu on läinud
ja ta saab normaalselt käia ning teha asju, mida enne ei saanud.
Ta ütles oma e-kirjas, et on pesnud vaipasid,
käinud pikkadel jalutuskäikudel, koristanud
ja teinud kõikvõimalikku, mida ta enne ei saanud
ning valust pole jälgegi.
Mida muud ma oskan öelda, kui vaid: "Au Jumalale!"
Au Jumalale, kes meid on taevast õnnistanud
kõige vaimuliku õnnistusega Kristuses!
Aamen!
Ülistus ja kiitus Jumalale!
Olen viimasel ajal mõelnud
Jeesuse tähendamissõna peale viinapuust.
Seetõttu tahan ka lugeda Johannese 15. peatüki algusest,
kuni 17'nda salmini välja.
See on pikk kirjakoht, kuid kuula siis hoolikalt!
Jeesus ütles: Mina olen tõeline viinapuu
ja mu Isa on aednik.
Iga oksa minu küljes, mis ei kanna vilja, lõikab ta ära,
ja igaühte, mis kannab vilja, ta puhastab,
et see kannaks rohkem vilja.
Teie olete juba puhtad sõna tõttu, mida ma teile olen rääkinud.
Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge.
Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha.
Kes ei jää minu külge, heidetakse välja nagu oks
ja ta kuivab.
Ja nad kogutakse kokku ja visatakse tulle ja nad põlevad ära.
Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile.
Selles on minu Isa kirgastatud,
et te kannate palju vilja ja saate minu jüngriteks.
Nõnda nagu Isa on armastanud mind, olen minagi armastanud teid.
Jääge minu armastusse!
Kui teie peate minu käske, siis te jääte minu armastusse,
nõnda nagu mina olen pidanud oma Isa käske
ja jään tema armastusse.
Seda ma olen teile rääkinud, et minu rõõm oleks teis
ja teie rõõm saaks täielikuks.
Minu käsk on see:
armastage üksteist nagu mina olen armastanud teid!
Ei ole olemas suuremat armastust
kui see, et keegi annab elu oma sõprade eest.
Teie olete mu sõbrad, kui te teete, mida ma teid käsin.
Ma ei nimeta teid enam orjadeks, sest ori ei tea, mida ta isand teeb.
Teid olen ma nimetanud sõpradeks,
sest teile olen ma andnud teada kõik, mida ma olen kuulnud oma Isalt.
Teie ei ole valinud mind, vaid mina olen valinud teid
ja olen seadnud teid,
et te läheksite ja kannaksite vilja ja et teie vili jääks.
Mida te iganes Isalt palute, seda ta annab teile minu nimel.
Selle käsu annan ma teile: armastage üksteist!"
Vot sellise tähendamissõna tõi Jeesus viigipuu kohta.
Vabandust, mitte viigipuu vaid viinapuu kohta.
Viigipuu oli üks teine puu, mida Jeesus needis.
Mõelda vaid, et Tal oli ja on jätkuvalt selline meelevald.
Ta kõnetas tuult ja sõitles nii tuult kui tormi.
Ta kõnetas viigipuud ja see kuivas ära.
See oli järgmine päev juurteni ära kuivanud.
Kuid Jeesus on see puu, mille külge meid on poogitud.
Jeesus on see viinapuu, kelle oksad me oleme
ja see sama elu, mis on Kristuses, voolab ka meisse ja meie vaimu.
Minu uuestisündinud minasse voolab Jumala Poja võidukas ülestõusmisvägi
Jeesus ütleb ka, et Jumal puhastab meid,
et me kannaks veel rohkem vilja.
Jeesus ütleb: "Kui te jääte minusse ja minu sõnad jäävad teisse
ja kui te jääte minusse
ja mina jään teisse.
Mina jään teisse.
Ma jään teisse.
Mõelda vaid - Kristus jääb meisse!
Kuidas ja mil viisidel jääb Kristus meisse?
Aktiivsena, väelisena ja tuult, tormi ning puidki sõideldes.
See sama meelevald, mis oli Jeesusel,
on ka meis olemas.
See tuleb meist esile aga selliselt,
et me laseme Jumalal end pügada ja puhastada,
et me võiks kanda rohkem vilja.
Jeesus ütles, et Ta tahab jääda meisse,
kui meie jääme Temasse.
Kuula aga järgmist:
Jeesus täitis alati ja kõiges Jumala, oma Isa, tahet.
Ta ei läinud kunagi Jumala tahtest kõrvale.
Ta ei järginud kunagi oma lihalikku ehk inimlikku tahet.
Piibel nimetab oma tahte järgimist ka sallimise teeks,
kuna Jumal laseb inimestel teha oma tahtmist.
Teha asju, millel on sageli kurvad tagajärjed.
Kuid parem tee ja võimalus on järgida alati Jumala tahet,
mida Ta ilmutab meile oma Sõna kaudu.
Seetõttu Ta tahabki puhastada meid.
Kui Isa meid puhastab ja kärbib,
siis Ta kõrvaldab meist kõik soovimatud elemendid.
Asjad, mis on kui komistuskiviks me vaimulikele valikutele
ja me vaimulikule elule.
Püha Vaim, kes elab me sees, aitab meid selles kõiges
ja loomulkult ka Jumala kirjapandud Sõna,
mida oleme võimelised lugema ja mõistma.
Me peame esmalt kuuletuma Jumala Sõnale
ja alles siis saame me aru, miks pidime seda tegema.
Räägin siinkohal näiteks rhema-sõnast.
Sa saad Jumalalt rhema-sõna,
mispeale pead ütlema kellelegi: "Jumal armastab sind."
Su mõistus ütleb:
"Ta teab ju seda nagunii, et Jumal teda armastab!"
Kui jutt käib kellestki su koguduses.
Kuid sa pead siiski minema ja selle välja ütlema,
mispeale võid täitsa kuulda,
et see Jumala poolt antud sõnum tuli just õigel ajal.
Kui oleme Jumalale kuulekad väikestes asjades,
suurendab Jumal üha enam ja enam me võimekust.
Me usk ja teadmised kasvavad
ning me õpime üha enam Jumalat tundma.
Kuid Jumala arm kasvab samuti, sest Ta annab meile armu armu peale.
Igakord, kui Jumala arm meis kasvab,
kasvab ka Tema mõju ja võimekus me elus,
nii et saame kanda üha enam ja enam vilja.
Me oleme siis rikkalikku saaki kandvad oksad.
Jeesus ütles, et Isa pügab ja puhastab meid.
Jah, Jeesus on küll see viinapuu, aga Isa lõikab ja pügab meid,
sest Isa on aednik.
Ega see pügamine muidugi kerge ole,
kui Jumal tahab meist ära lõigata kõik selle, mis pole Temast,
mida talle head meelt ei valmista ja mis ei kanna head vilja.
Kõik need asjad röövivad vaid me energiat, toitaineid ja jõudu.
Ka me aega.
Ja nii me ei saagi kanda küpset vilja.
Kui aga Kristuse elu voolab meisse...
Mõtle nüüd puutüvele, mille küljes sina oled oksana -
see oks saab oma elujõu sellest puutüvest
ehk siis Kristuse elust.
Kristus on elu.
Jeesus ütles Johannese 6:63:
"Sõnad, mis ma teile olen rääkinud, on vaim ja elu."
Ta ütles ka, et Tema ja Isa tulevad sinu juurde elama
ja et me kõik oleme Püha Vaimu templid.
Püha Vaim elab me sees.
Isa ja Kristus elavad meis Jumala Sõna kaudu
ja meis on ka Kristuse võidukas ülestõusmisvägi,
mis avaldab oma mõju.
Me peame vaid uskuma, et nii on,
tehes igapäev asju ja toimetusi, millesse Püha Vaim meid juhib.
Peame alati olema kärmed tegema kõike,
millesse meid igapäevaselt juhitakse.
Igapäevaselt.
Jumal tahab vabastada meid "varastest",
kes kulutavad ja hävitavad me vaimus olevat vaimset võimekust.
Ta tahab hoida ja kaitsta meid kõige räpase ning nakatava eest,
mis määrivad ja nõrgestavad meie viljakandmist ning saaki,
rikkudes me vilja.
Jumal tahab lõigata meist ära kõik need halvad asjad.
Ka me süütunde ja patu.
Jumal tahab hoida ja kaitsa meid läbi nende ära lõikamiste.
Paulus ütles: "Suretage Vaimu abil kõik oma lihalikud teod."
Kui seda teeme, ei saa need ka valitseda me üle.
Jumala Sõna ütleb vägagi selgelt Tiituse 1:15-16:
"Puhtaile on kõik puhas,
aga rüvedaile ja uskmatuile pole miski puhas,
vaid rüve on nii nende meel kui südametunnistus.
Nad väidavad end tundvat Jumalat, aga tegudega salgavad tema,
sest nad on jäledad ja sõnakuulmatud ega ole ühelegi heale teole kõlblikud."
Vaatame, mida salm 13 ütleb:
"See tunnistus on tõsi.
Sel põhjusel noomi neid karmilt, et nad oleksid usult terved."
Me peame olema usult terved.
See ei lähe kohe mitte,
et üks päev ülistame koguduses Jumalat
ja järgmine päev läheme oma poissõbraga
kuhugi salajasse paika.
See ei lähe kohe mitte!
Me peame puhastama oma hinged kõigest sõnakuulmatusest
ja igasugu jälkustest, mis on Jumala tahte vastased.
Mõtle! Jumal läks Kaini juurde,
kes mõtles oma venna suhtes süngeid mõtteid.
Ta plaanis vennale otsa peale teha,
kuid Jumal nägi Kaini ja mõistis,
et kogu ta olemus on süngete mõtete poolt vallutatud.
Nii ütles Jumal Kainile: "Patt hiilib su südame uksel,
püüdes vallutada su tahet,
kuid valitse sina hoopis selle üle!"
Meile on Jeesuse Kristuse kaudu antud tohutult suur meelevald.
See sama meelevald, mis on Kristuselgi. Halleluuja!
See ulatub üle kõigi pimeduse jõudude
ja nõtruste.
Piibel räägib meile ka nõtruse vaimust.
Jumal ütles Kainile: "Valitse sina selle patu ja mõtte üle!"
Jumal ei valitse nende asjade üle meie eest,
vaid Ta on andnud meile meelevalla seda teha.
Ja see meelevald on see, milles saame kanda palju vilja.
Mitte vaid omaenda elus,
aga saates korda head ka teiste inimeste eludes,
jagades nendega Jumala Sõna, väge ja mõju.
Nii toob Ta vägi esile tervenemisi ja Jumalale alistumist.
Peetrus ütles 1. Peetruse 1:22:
"Et te olete kuulekuses tõele
oma hinged puhastanud siiraks vennalikkuseks,
siis armastage raugematult üksteist puhtast südamest!"
Raugematult puhtast südamest.
Me peame olema puhtad südamelt
ehk siis me südameis ei saa olla mingitki valet asja ehk vargaid,
millest Jeesus meile viinapuu- ja selle okstega seoses õpetas.
Meis ei saa olla ühtki negatiivset mõtet
ühegi inimese suhtes,
sest Jumalal ei ole ühtki negatiivset mõtet kellegi suhtes.
Jumal mõtleb vaid head.
Jah, Jumal küll manitseb meid ja me peame ka üksteist manitsema,
kuid isegi, et patt luusib su südame uksel,
on sul siiski oma tahe, mille abil otsustada.
Sul on oma tahe ja sa saad valitseda selle patu üle.
Meile on antud võime valitseda patu üle.
Rääkides oma hinge puhastamisest siiraks vennaarmastuseks,
siis see tähendab, et seal pole maad mingile silmakirjalikkusele
või näitlemisele.
Peame siiralt armastama ja austama üksteist.
Meil Soomes pole väga sellist austuse kultuuri
nagu paljudes maades on.
Me peame õppima austama
loomulikult Jumalat,
aga ka oma vanemaid.
Me vanemad pole me semud, vaid me vanemad.
Tänu neile ja Jumala tahtele oleme me üldse siia ilma sündinud.
Me peame õppima austama ka oma juhte,
oma pereliikmeid
ja inimlikku inimest, kes on loodud Jumala näo järele.
Jumala Sõna ütleb väga selgelt, et peame eriti veel austama neid,
kes teenivaid meid Jumala Sõna- ja palvetega.
Jumala Sõna- ja palvega.
Kallid õed ja vennad Kristuses,
see on valdkond,
kus peame esimesena näitama teed teistele,
kuidas austada üksteist täie siirusega.
Kuidas armastada üksteist täie siirusega
ja kanda hoolt teiste ning nende heaolu eest,
mitte kõndides neist mööda keset nende vajadusi.
Palugem veel saate lõpuks,
et Jumal kõrvaldaks need "vargad" su elust.
Halleluuja!
Palu koos minuga.
Isa Jumal, lõika minust ära kõik isekus.
Lõika minust ära kõik uhkus ja viha,
kõik õelus ja sepitsemine.
Lõika minust ära kõik hoorus
ja kõik halb.
Lõika ära kõik need asjad, et saaksin kanda Sulle head vilja,
mis jääb püsima igavesti ja mis on mahlane ning maitsev.
Olgu see Sulle rõõmuks, Isa.
Tead mis, kallis sõber?
Ära lase millelgi röövida endalt Kristuse rõõmu.
Mitte millelgi!
Pole ühtki sellist raskust, kitsaskohta või puudust,
millele Jumalal ei suudaks vastata, kui Teda palud.
Siin on minu raamat
"Elämä Jumalan ihmeissä" ("Elu Jumala imedes").
Võid tellida selle endale ekraanil nähtava kodulehe kaudu.
See on üks kirjeldamatu lugu mu Tais veedetud vanglajärgsest ajast
nii et võid tellida selle nii iseendale kui sõbralegi.
Soovides toetada TV7 tööd, võid helistada 900 1770 (hind 10 eur),
või teha pangaülekande, leides me andmed www.tv7.ee
Aitäh su panuse eest, millega panustad ka oma taevakontole
Täname sind!
Olgu õnnistatud see seeme, mida külvad
ja toogu see esile rikkalikku saaki!
Kõike parimat!
Tõlge: Anne-Ly Raukas
Soovides toetada TV7 tööd, võid helistada 900 1770 (hind 10 eur),
või teha pangaülekande, leides me andmed www.tv7.ee